পুলিশ ও স্থানীয় সূত্রে জানা যায়, মাত্র ৮ দিন আগে বাকলজোড়া ইউনিয়নের বালিচান্দা গ্রামের আঃ খালেকের (কালা মিয়া) মেয়ে জহুরা আক্তার (১৯) এর সাথে একই ইউনিয়নের কোনাপাড়া গ্রামের আমির উদ্দিনের ছেলে আরশাদুল আলম (২৩) এর বিয়ে হয়।    স্থানীয় বাসিন্দা আব্দুল আলীম জানান, জহুরা আক্তার ও আরশাদুল আলমের দীর্ঘদিন যাবৎ প্রেমের সম্পর্ক ছিল । কিন্ত ছেলের পরিবার তা মেনে না নেওয়ায় এলাকাবাসী ৪ জুলাই এ দুজনের বিয়ে দেয়। বিয়ের পর থেকেই জহুরা আক্তারের উপর নির্যাতন করে আসছিল শ্বশুর বাড়ীর  লোকজন। আজ সকালে বাড়ীর পাশে একটি গাছে জহুরাকে ঝুলন্ত অবস্থায় দেখতে পেয়ে আশপাশের লোক জন পুলিশে খবর দিলে পুলিশ সকাল ১১টার দিকে লাশ উদ্ধার করে।    পারিবারিক কলহের জের ধরে এ ঘটনা ঘটতে পারে বলে ধারনা করছেন এলকাবাসী।    এ ব্যাপারে দূর্গাপুর থানার অফিসার ইনচার্জ আব্দুল আওয়াল জানান , লাশ উদ্ধার করে ময়না তদন্তের জন্য নেত্রকোণা সদর হাসপাতালে পাঠানো হচ্ছে এবং মামলার প্রস্তুতি চলছে।